एक प्रॉमिसिंग वोकेशनल करिअर; जानिए इससे रिलेटेड तमाम सवालों के जवाब
पर्शियन गल्फ वॉर में अलाइड फोर्सेज को लीड करने वाले अमेरिकी आर्मी जनरल ‘नॉर्मन श्वार्जकोफ’ के अनुसार ‘सच्चाई यह है कि 'सही' क्या हैं ये सब जानते हैं, कठिन हिस्सा है इसे करना।’ इतिहास गवाह रहा है, बड़ी-बड़ी लड़ाईयां और क्रांतियां छोटे-छोटे कारणों से जीती
पर्शियन गल्फ वॉर में अलाइड फोर्सेज को लीड करने वाले अमेरिकी आर्मी जनरल ‘नॉर्मन श्वार्जकोफ’ के अनुसार ‘सच्चाई यह है कि 'सही' क्या है ये सब जानते हैं, कठिन हिस्सा है इसे करना।’
इतिहास गवाह रहा है, बड़ी-बड़ी लड़ाइयां और क्रांतियां छोटे-छोटे कारणों से जीती और हारी गई हैं। 
भारत में बैटल ऑफ़ प्लासी में बारिश के मौसम में गोला-बारूद को 'तिरपालों' से ना ढंकना 'नवाब' को भारी पड़ा तो चटगांव (चिट्टागोंग) सशस्त्र क्रांति में क्रांतिकारियों द्वारा अंग्रेज छावनी को जीतने के बाद उन्हें बंदूकें और गोलियां एक जगह नहीं मिलीं (वास्तव में केवल बंदूकें मिलीं गोलियां नहीं)। कहीं पर ऐन लड़ाई के वक्त पीने के पानी की कमी हार का कारण बनी है, तो कहीं पानी के कारण हुआ कीचड़।
करिअर फंडा में स्वागत!
आज हम दैनिक जीवन में ऐसी हे महत्वपूर्ण परिणामों को अंजाम देने वाले करिअर अर्थात 'ऑफिस सेक्रेटरीशिप' पर बात करेंगे।
तेज गति और छोटी-छोटी बातें 
आज की तेजी से भागती कारोबारी दुनिया में ‘ऑफिस सेक्रेटरी’ की भूमिका महत्वपूर्ण है। एडमिन कार्यों को संभालने और ऑफिसर्स और मैनेजर्स को सहायता प्रदान करके ‘ऑफिस सेक्रेटरी’ एक संगठन के सुचारू कामकाज को सुनिश्चित करने में महत्वपूर्ण भूमिका निभाते हैं। इस कार्य के लिए अच्छी ऑर्गेनाइजेशनल और कम्युनिकेशन स्किल्स की जरूरत होती है।
कौन से सेक्रेटरी
सबसे पहले जान लें आज के आर्टिकल में हम ICSI (इंस्टीट्यूट ऑफ कंपनी सेक्रेटरीज ऑफ इंडिया (आईसीएसआई)) की बात नहीं कर रहे हैं, जो भारत में कंपनी सचिवों के लिए एकमात्र मान्यता-प्राप्त पेशेवर निकाय है।
तो जब हम ऑफिस सेक्रेटरी कहते हैं, तो हमारा आशय इनसे है -
(i) एडमिनिस्ट्रेटिव सेक्रेटरी (प्रशासनिक सचिव), (ii) स्कूल सेक्रेटरी, (iii) ऑफिस सेक्रेटरी और (iv) एग्जीक्यूटिव सेक्रेटरी।
ऑफिस सेक्रेटरी क्या कार्य करते हैं
ऑफिस सेक्रेटरीशिप में मुख्य रूप से ऑफिस सेटिंग में विभिन्न प्रशासनिक कार्यों का प्रबंधन करना शामिल है।
इसमें फोन कॉल हैंडल करना, अपॉइंटमेंट और मीटिंग शेड्यूल करना, यात्रा व्यवस्था आयोजित करना, रिपोर्ट और दस्तावेज़ तैयार करना, रिकॉर्ड बनाए रखना और कार्यालय की सप्लाइज मैनेजमेंट करना शामिल है।
इसके अतिरिक्त, ऑफिस सेक्रेटरी अक्सर ग्राहकों और आगंतुकों के लिए संपर्क के पहले बिंदु के रूप में कार्य करते हैं, जिस हेतु उन्हें बढ़िया कम्युनिकेशन स्किल और प्रोफ़ेशनलिज़्म की आवश्यकता होती है।
ऑफिस सेक्रेटरी की डेली लाइफ
एक ऑफिस सेक्रेटरी का जीवन गतिशील और बहुआयामी होता है।
मीटिंग्स के कोऑर्डिनेशन से लेकर निर्णय लेने की प्रक्रियाओं में सहायता करने तक, ऑफिस सेक्रेटरी विभिन्न कार्यों में शामिल होते हैं जो उन्हें व्यस्त रखते हैं। यह करिअर एक स्टिम्युलेटिंग वर्क एनवायर्नमेंट प्रदान करता है जो व्यक्तिगत और व्यवसायिक विकास को बढ़ावा देता है।
इसमें हर दिन विकास के लिए नई चुनौतियां और अवसर शामिल हैं।
फायदे और नुकसान
किसी भी अन्य करिअर की तरह, ऑफिस सेक्रेटरीशिप के अपने फायदे और नुकसान हैं।
सकारात्मक पक्ष :  यह क्षेत्र स्थिरता और नौकरी की सुरक्षा प्रदान करता है, क्योंकि प्रत्येक बड़े संगठन को कुशल ऑफिस सेक्रेटरी की आवश्यकता होती है। सक्षम 'ऑफिस सेक्रेटरी' की मांग में लगातार वृद्धि होने की उम्मीद है, विशेष रूप से भारत में व्यवसायों के तेजी से विकास के साथ। चेयरमैन और एम.डी. स्तर पर इनकी वैल्यू बहुत बढ़ जाती है।
इस पेशे में आपको टाइम मैनेजमेंट, ऑर्गेनाइजेशनल स्किल्स और प्रॉब्लम सॉल्विंग स्किल्स जैसे मूल्यवान स्किल्स विकसित करने होते हैं, जो अन्य रोल्स में भी उपयोगी हैं।
चैलेंज: हालांकि काम का बोझ, कई बार टाइट डेडलाइन्स और एक साथ कई जिम्मेदारियों को निभाने जैसी समस्याएं भी हैं। उच्च स्तर की सटीकता और दक्षता बनाए रखते हुए ऑफिस सेक्रेटरी (कार्यालय सचिवों) में दबाव को संभालने की क्षमता होनी चाहिए। अपनी पर्सनल हेल्थ को मेन्टेन रखते हुए, उन्हें ऑफिस का सारा लोड संभालना होता है।
क्या ए.आई. के आ जाने से ये करिअर ख़त्म हो जाएंगे? ऐसा नहीं होगा, क्योंकि ए.आई. कभी भी ह्यूमन इंटरैक्शन को रिप्लेस नहीं कर सकता।
भविष्य की विकास संभावनाएं
आगे देखते हुए, भारत में कार्यालय सचिवों के लिए भविष्य की विकास संभावनाएं आशाजनक हैं। जैसे-जैसे व्यवसायों का विस्तार जारी रहेगा, एडमिन सपोर्ट प्रोफेशनल्स (प्रशासनिक सहायता पेशेवरों) की मांग में वृद्धि होगी।
प्रौद्योगिकी के आगमन के साथ, ऑफिस सेक्रेटरी से भी अपेक्षा की जाती है कि वे अपनी उत्पादकता और दक्षता को बढ़ाते हुए नए उपकरणों और सॉफ्टवेयर को अपनाएं। यह डिजिटल परिवर्तन कार्यालय सचिवों के लिए संगठनों के भीतर अधिक रणनीतिक भूमिका निभाने, निर्णय लेने की प्रक्रियाओं और परियोजना प्रबंधन में योगदान करने के अवसर खोलता है।
कमाई
कमाई की क्षमता कार्यालय सचिवों के लिए अनुभव, योग्यता और संगठन के आकार और स्थान के अनुसार भिन्न होती है।
भारत में एंट्री लेवल पर ऑफिस सेक्रेटरी प्रति वर्ष लगभग 3 से 4 लाख रुपए का औसत प्रारंभिक वेतन अर्जित करने की उम्मीद कर सकते हैं। अनुभव और विशेषज्ञता के साथ, वरिष्ठ पदों के लिए वेतन 7 से 8 लाख रुपए प्रति वर्ष या इससे भी अधिक हो सकता है। इसके अतिरिक्त स्वास्थ्य बीमा, सेवानिवृत्ति योजना और सवेतन अवकाश जैसे लाभ आमतौर पर नियोक्ताओं द्वारा प्रदान किए जाते हैं।
लेकिन सबसे बड़ा पर्क होता है टॉप मैनेजमेंट के साथ काम करने का मौका जो अनेक नए अवसर खोल देता है।
ट्रेनिंग
वैसे तो कक्षा बारहवीं के बाद ऊपर बताई गई स्किल्स वाला कोई भी व्यक्ति इस कार्य को कर सकता है, लेकिन यदि आप प्रशिक्षण लेना चाहते हैं तो आईटीआई सहित अन्य संस्थानों में शैक्षिक और प्रशिक्षण कार्यक्रमों का विकल्प चुन सकते हैं।
अनेकों ट्रेनिंग इंस्टिट्यूट हैं जो ये कोर्सेज करवाते हैं। आपके पास सामान्य ग्रेजुएशन की डिग्री होनी चाहिए और अगर मास्टर्स भी है तो बेहतर।
लेकिन महत्वपूर्ण है स्कूल से ही अपनी कम्युनिकेशन और कंप्यूटर स्किल्स को लगातार शार्प करते रहना।
उम्मीद करता हूं, आपको ये करिअर ऑप्शन पसंद आया होगा।
आज का करिअर फंडा है कि ऑफिस सेक्रेटरीशिप भारत में एक बढ़िया करिअर ऑप्शन है, जो हर फील्ड के ग्रेजुएट्स के लिए ओपन है।
कर के दिखाएंगे!